Ο **Σερτζίνο Τζιάνι Ντεστ** (γεννημένος στις 3 Νοεμβρίου 2000) είναι Ολλανδός-Αμερικανός επαγγελματίας ποδοσφαιριστής που αγωνίζεται ως δεξί μπακ για την ομάδα της Λα Λίγκα, την Μπαρτσελόνα και την εθνική ομάδα των Ηνωμένων Πολιτειών. Γεννημένος στην Ολλανδία από μητέρα Ολλανδή και πατέρα Αμερικανό με καταγωγή από το Σουρινάμ, ο Ντεστ εκπροσωπεί τις Ηνωμένες Πολιτείες σε εθνικό επίπεδο από το 2019.

Πρώτα χρόνια
------------

Ο Ντεστ γεννήθηκε στην Ολλανδία από έναν Αμερικανό πατέρα με καταγωγή από το Σουρινάμ και μια Ολλανδή μητέρα. Ο Ντεστ έπαιξε για την ακαδημία νέων της Αλμέρε Σίτι μέχρι το 2012, όταν μετακόμισε στην ακαδημία νέων του Άγιαξ. Αρχικά, αγωνίζονταν ως κεντρικός επιθετικός, αλλά στη συνέχεια καθώς εξελίσσονταν, άλλαξε θέση σε δεξί μπακ.

Καριέρα σε συλλόγους
--------------------

### Άγιαξ

Ο Ντεστ έκανε το ντεμπούτο του για τον Γιονγκ Άγιαξ στις 15 Οκτωβρίου 2018 σε ήττα 2-1 από την Γιονγκ PSV. Ο Ντεστ εντυπωσίασε κατά τη διάρκεια της σεζόν 2018–19, πραγματοποιώντας 18 συμμετοχές στην ολλανδική Eerste Divisie , μετρώντας ένα γκολ και δύο ασίστ.  Πέτυχε επίσης ένα γκολ και μία ασίστ σε επτά συμμετοχές στο ΟΥΕΦΑ Γιουθ Λιγκ. 

Στις 27 Ιουλίου 2019, ο Ντεστ έκανε το ντεμπούτο του με την πρώτη ομάδα του Άγιαξ σε επίσημο παιχνίδι, ξεκινώντας βασικός στον αγώνα για το Johan Cruyff Shield του 2019, ένα ντέρμπι εναντίον της ΠΣΦ Αϊντχόφεν.  Ο Άγιαξ κέρδισε τον αγώνα, 2–0, και κατά συνέπεια, τον τίτλο.  Στις 10 Αυγούστου 2019, ο Dest έκανε το ντεμπούτο του στην Έρεντιβιζι, αντικαθιστώντας τον Μαζραουί στο 54ο λεπτό στην εντός έδρας νίκη του Άγιαξ με 5–0 εναντίον της Έμεν.  Επίσης αγωνίστηκε ως αλλαγή σε προκριματικούς αγώνες στο ΟΥΕΦΑ Τσάμπιονς Λιγκ απέναντι σε ΠΑΟΚ και ΑΠΟΕΛ. Τον Σεπτέμβριο, ο Ντεστ προήχθη επίσημα στην πρώτη ομάδα του Άγιαξ. Στις 17 Σεπτεμβρίου 2019, έκανε την πρώτη του εμφάνιση στο Τσάμπιονς Λιγκ εναντίον της Λιλ ΟΣΚ. Ένα ματς που η ομάδα του Ντεστ κέρδισε με 3–0.  Ο Ντεστ ολοκλήρωσε την πρώτη του σεζόν στον Άγιαξ με 35 συμμετοχές στις οποίες σημείωσε δύο γκολ - και τα δύο στο κύπελλο Ολλανδίας εναντίον της Τέλσταρ. 

### Μπαρτσελόνα

Την 1η Οκτωβρίου 2020, ο Ντεστ πήρε μεταγραφή στην Μπαρτσελόνα για 21 εκατομμύρια ευρώ και επιπλέον 5 εκατομμύρια ευρώ σε μπόνους. Υπέγραψε πενταετές συμβόλαιο με τον σύλλογο, με ρήτρα εξαγοράς στα 400 εκατομμύρια ευρώ.  Ο Ντεστ έκανε το ντεμπούτο του για την Μπαρτσελόνα στις 4 Οκτωβρίου, μπαίνοντας ως αλλαγή στο 75ο λεπτό , στη θέση του Τζόρντι Άλμπα σε ισοπαλία 1-1 εναντίον της Σεβίλλης.  Με την εμφάνιση του αυτή, ο Ντεστ έγινε ο πρώτος Αμερικανός που αγωνίστηκε με την Μπαρτσελόνα σε αγώνα της Λα Λίγκα.  Στις 20 Οκτωβρίου, έγινε ο πρώτος Αμερικανός που έπαιξε για την Μπαρτσελόνα σε αγώνα ΟΥΕΦΑ Τσάμπιονς Λιγκ.  Αργότερα εκείνο τον μήνα, ο Ντεστ απέκτησε ένα ακόμη ορόσημο, καθώς έγινε ο πρώτος Αμερικανός που έπαιξε στο Ελ Κλάσικο. Η Μπαρτσελόνα έχασε με 1-3 από την Ρεάλ Μαδρίτης, αλλά η απόδοση του Ντεστ στον αγώνα ήταν πολύ καλή.  Στις 24 Νοεμβρίου 2020, ο Ντεστ σημείωσε το πρώτο του γκολ με την Μπαρτσελόνα, στην εκτός έδρας νίκη 4–0 επί της Ντιναμό Κιέβου στη φάση των ομίλων του Τσάμπιονς Λιγκ.  Με αυτόν τον τρόπο, ο Ντεστ έγινε ο πρώτος Αμερικανός που σκόραρε για τον σύλλογο σε επίσημο ματς.  Στις 21 Μαρτίου 2021, σημείωσε ένα φανταστικό γκολ στην εκτός έδρας νίκη της Μπαρτσελόνα με 6-1 επί της Ρεάλ Σοσιεδάδ .

Διεθνής καριέρα
---------------

Ο Ντεστ εκπροσώπησε τις Ηνωμένες Πολιτείες σε διεθνές επίπεδο τόσο στην ομάδα νέων όσο και στην πρώτη ομάδα. Αγωνίστηκε με την Κ-17 των Ηνωμένων Πολιτειών στο Παγκόσμιο Κύπελλο 2017 FIFA Κ-17 και με την Κ-17 των Ηνωμένων Πολιτειών στο Παγκόσμιο Κύπελλο FIFA Κ-20 του 2019, όπου έπαιξε τέσσερις αγώνες.  

Ο Ντεστ έκανε το ντεμπούτο του με την πρώτη ομάδα των Ηνωμένων Πολιτειών στις 6 Σεπτεμβρίου 2019, ξεκινώντας βασικός και παίζοντας 68 λεπτά σε φιλική ήττα 3–0 από το Μεξικό.  Ο Ντεστ επέλεξε να συνεχίσει ως Αμερικανός στην ομάδα των ΗΠΑ σε επίσημους αγώνες, στις 28 Οκτωβρίου 2019.

Στυλ παιχνιδιού
---------------

Ο Ντεστ συνδυάζει όλες τις απαραίτητες αρετές που πρέπει να διαθέτει ένα ολοκληρωμένο μπακ. Είναι καλός στην επίθεση, σταθερός στην άμυνα και κρατάει ικανοποιητικά την κατοχή. Έχει την δυνατότητα να προσπερνάει παίκτες στο ένας εναντίον ενός και αξιοποιεί την ταχύτητα του για να πηγαίνει στην επίθεση και να επανέρχεται γρήγορα στην άμυνα.

Διακρίσεις
----------

**Άγιαξ**

* Johan Cruyff Shield : 2019

**Μπαρτσελόνα**

* Κόπα ντελ Ρέι : 2020–21

**Ηνωμένες Πολιτείες**

* Πρωτάθλημα εθνών ΚΟΝΚΑΚΑΦ : 2019–20

**Ατομικές διακρίσεις**

* Καλύτερος νέος ποδοσφαιριστής των ΗΠΑ : 2019
* Ταλέντο της χρονιάς στον Άγιαξ : 2020

Παραπομπές
----------

1. 1 2  «Agreement with Ajax for transfer of Sergiño Dest». *fcbarcelona.com*. FC Barcelona. 1 Οκτωβρίου 2020. Αρχειοθετήθηκε από το πρωτότυπο στις 1 Οκτωβρίου 2020. Ανακτήθηκε στις 1 Οκτωβρίου 2020.
2. 1 2 3 4  «18-Year-Old American Sergiño Dest Goes Full 90 In Ajax Senior Debut». The 18. 28 Ιουλίου 2019. Ανακτήθηκε στις 3 Αυγούστου 2019.
3. ↑  «Ajax vs. PSV 2 - 0». *Soccerway.com*. Ανακτήθηκε στις 28 Ιουλίου 2019.
4. ↑  «Ajax 5 - 0 Emmen». *Soccerway.com*. Ανακτήθηκε στις 12 Αυγούστου 2019.
5. ↑  «Ajax – LOSC 2020 History». UEFA. Ανακτήθηκε στις 1 Οκτωβρίου 2020.
6. ↑  «Watch: USMNT's Sergiño Dest Scores Two Goals for Ajax». Sports Illustrated. 18 Δεκεμβρίου 2019. Ανακτήθηκε στις 1 Οκτωβρίου 2020.
7. ↑  Marsden, Sam (4 Οκτωβρίου 2020). «Barcelona debutant Sergino Dest happy to play on left or right for Koeman». ESPN. Ανακτήθηκε στις 5 Οκτωβρίου 2020.
8. ↑  «Sergiño Dest Makes Debut for Barcelona as First American Player». Sports Illustrated. 4 Οκτωβρίου 2020. Ανακτήθηκε στις 5 Οκτωβρίου 2020.
9. ↑  «Barcelona vs. Ferencvaros on CBS All Access: Live stream UEFA Champions League, how to watch on TV, info». *CBSSports.com*. 20 Οκτωβρίου 2020.
10. ↑  «Sergino Dest impressive in historic El Clasico appearance». *SBI Soccer*. 24 Οκτωβρίου 2020. Ανακτήθηκε στις 26 Οκτωβρίου 2020.
11. ↑  «Dynamo Kyiv 0-4 Barcelona». *BBC Sport*. 24 November 2020.. Ανακτήθηκε στις 24 November 2020.
12. ↑  «Sergiño Dest Scores in Champions League for Barcelona; Konrad Makes Club Debut». *Sports Illustrated*. 24 November 2020.. Ανακτήθηκε στις 24 November 2020.
13. ↑  «USMNT's Sergiño Dest Scores Two Goals for Barcelona vs. Real Sociedad». *Sports Illustrated*. 21 Μαρτίου 2021.
14. ↑  «United States U20 Scoring Squad». *ESPN*.
15. ↑  «ASN: Sergino Dest, 16, Is Opening Eyes at the U-17 World Cup». *americansoccernow.com*.
16. ↑  «Dest debuts against Mexico as US makes 6 changes». *sports.yahoo.com*. Αρχειοθετήθηκε από το πρωτότυπο στις 5 Οκτωβρίου 2019. Ανακτήθηκε στις 11 Αυγούστου 2021.
17. ↑  «Sergino Dest chooses United States over Netherlands | MLSsoccer.com».
18. ↑  Lowe, Sid (17 Απριλίου 2021). «Messi stars as Barcelona thrash Athletic Bilbao to lift Copa del Rey». *The Guardian*. Ανακτήθηκε στις 19 Απριλίου 2021.
19. ↑  «Christian Pulisic, Ethan Horvath lead U.S. over Mexico in Nations League final». *ESPN*. 6 Ιουνίου 2021. Ανακτήθηκε στις 6 Ιουνίου 2021.
20. ↑  «Sergiño Dest, Brianna Pinto and Nick Mayhugh Win 2019 U.S. Soccer Player of the Year Honors for Young Male, Young Female and Player With a Disability». *USSF*. Ανακτήθηκε στις 17 Δεκεμβρίου 2019.
21. ↑  «Ajax roept Ziyech uit tot Speler van het Jaar; Dest talent van het jaar». *Ajaxfanatics.nl*. 15 Μαΐου 2020.

|  |  |  |  |
| --- | --- | --- | --- |
| 

| π • σ • ε
Μπαρτσελόνα – τωρινή ομάδα |
| --- |
|  |
| 

* 1 Τερ Στέγκεν
* 2 Ντεστ
* 3 Πικέ
* 4 Αραούχο
* 5 Μπουσκέτς Αρχηγός
* 6 Πουτζ
* 7 Ντεμπελέ
* 8 Μέμφις
* 10 Φατί
* 11 Ντεμίρ
* 12 Μπρέιθγουεϊτ
* 13 Νέτο
* 14 Κουτίνιο
* 15 Λανγκλέ
* 16 Πέδρι
* 17 Λ. ντε Γιονγκ
* 18 Άλμπα
* 19 Αγουέρο
* 20 Ρομπέρτο
* 21 Φ. ντε Γιονγκ
* 22 Μιγκέθα
* 23 Ουμτιτί
* 24 Γκαρθία
* Προπονητής: Κούμαν

 |

 |